Turneringen ble dominert av et canadisk stjernegalleri bestående av NHL-stjerner som Sidney Crosby, Jason Spezza, Tyler Seguin, Claude Giroux, Taylor Hall, Jordan Eberle og Matt Duchene. Først gikk Canada ubeseiret gjennom gruppespillet, hvoretter de beseiret Belarus 9–0 i kvartfinalen og Tsjekkia 2–0 i semifinalen og nådde finalen for første gang siden 2009. Her knuste Canada de regjerende verdensmesterne fra Russland 6–1, og vant deres 25. VM-tittel. Med en målforskjell på 66-15 slo de også den canadiske rekorden for flest mål i et VM. Crosby ble samtidig innlemmet som det 26. medlemmet av den prestisjefulle Triple Gold Club – klubben for spillere som har vunnet både VM-gull, OL-gull og Stanley Cup.